Kovacs og Godset fikk «drahjelp» av Brann
Islendingen dro nemlig Kovacs over ende på tilsynelatende klønete vis på stillingen 0-0 ti minutter ut i andreomgangen, og dommer Svein Oddvar Moen tildelte Godset straffespark - som Lars Christopher Vilsvik ekspederte i mål. Flere Brann-spillere protesterte på straffesparket, og Erik Huseklepp stiller seg kritisk til avgjørelsen når han snakker med VG Nett.Kovacs er allerede en lite populær mann i Bergen, og har ved flere anledninger spilt en viktig rolle i kampene mot rødtrøyene. Det gjorde han altså denne gangen også. - Veldig billig straffe. Kovacs har jo armene her oppe hele tiden, men jeg kan ikke si at Godset ikke vant fortjent, sier Brann-stopper Markus Jonsson og viser med armene hva han mener. Etter straffescoringen doblet Ola Kamara ledelsen og sikret at drammenserne holder følge i gullkampen - ett poeng bak Molde på topp og ett poeng foran Rosenborg på tredjeplass.- Jeg sitter med en følelse av at vi har 20-30 prosent å gå på. TV-kamp, fullt hus og nerver. Men jeg begynte å se Strømsgodset etter at vi tok ledelsen. Vi er med nå, sier en entusiastisk Ronny Deila.Et Strømsgodset på gulljakt «måtte» vinne hjemme mot Brann for å holde følge med teten i eliteserien. På besøk kom sårede og trolig revansjesugne bergensere, som gikk på et pinlig cupnederlag etter 3-1-tap for Hødd i cupens semifinale torsdag. En syk Brann-trener Rune Skarsfjord ble nektet av klubbens medisinske apparat å være med til Drammen - på grunn av luftveisinfeksjon med feber. Strømsgodset så derimot svært friske ut foran et tilnærmet fullsatt Marienlyst i høstregn og flomlys. Likevel var det Brann som var nærmest før hvilen. Og aller nærmest var Kristoffer Larsen, da han på herlig vis satte ballen i tverrliggeren bak en sjanseløs Adam Larsen Kwarsey i Godset-målet etter drøye halvtimen spilt. I forkant hadde drammenserne hatt et stolpetreff som sin største sjanse. Sju minutter før pause trodde imidlertid «hele» Marienlyst at Brann skulle gå i ledelsen, men Birkir Sævarsson blåse ballen over alene med Kwarasey Larsen.Da lagene gikk til pause på 0-0 hadde Godset hatt en ballbesittelse på hele 71 prosent og tretten avslutninger mot Branns to. - Vi produserer veldig mye sjanser, men sliter med uttellingen idag, sier Godset-trener Ronny Deila.I andreomgangen fortsatte blåtrøyene å jakte den viktige scoringen, og ti minutter etter pause fikk altså drammenserne «drahjelp». På tilsynelatende klønete vis ble Peter Kovacs dratt overende av Birkir Sævarsson innenfor 16-meteren og dommer Svein Oddvar Moen pekte på straffemerket. Lars-Christopher Vilsvik satte straffesparket høyt, og Brann-keeper Piotr Leciejewsk fikk fingertuppene på ballen, men klarte ikke å stoppe Godset-backens forsøk. I forkant av Godset-scoringen hadde Kim Ojo hatt et stolpetreff etter en halvvolley fra distanse.Etter at Keita og Kovacs hadde brent hver sin store sjanse, benyttet Ola Kamara sitt innhopp til å tegne seg på scoringslista. På andre innleggsforsøk fant målscorer Vilsvik innbytter Kamara, som fikk en enkel oppgave med å doble ledelsen til 2-0 - som også ble sluttresultatet. Fredag møter drammenserne Vålerenga på Ullevaal, før Molde ventes til et skikkelig toppoppgjør i Drammen 21. oktober.
(Godset - Brann 2-0) Strømsgodset dominerte tidvis mot Brann, men sleit med å finne nettmaskene. Da fikk drammenserne «drahjelp» av Branns Birkir Sævarsson.